রবার্ট ল্যাংডন
রবার্ট ল্যাংডন (ইংরেজি ভাষায়: Robert Langdon) মার্কিন থ্রিলার উপন্যাস রচয়িতা ড্যান ব্রাউন কর্তৃক সৃষ্টি একটি কাল্পনিক চরিত্র। এই চরিত্রকে ঘিরে পাঁচটি উপন্যাস রচনা করেছেন ড্যান ব্রাউন। উপন্যাসগুলো হল অ্যাঞ্জেলস অ্যান্ড ডিমনস (২০০০), দ্য দা ভিঞ্চি কোড (২০০৩), দ্য লস্ট সিম্বল (২০০৯), ইনফার্নো (২০১৩) ও অরিজিন (২০১৭)। রবার্ট ল্যাংডন পেশায় হার্ভার্ড ইউনিভার্সিটির এর "রিলিজিয়াস সিম্বোলজি" (ধর্মীয় প্রতীকবিদ্যা) বিষয়ের অধ্যাপক। এই বিষয় নিয়ে গবেষণা করতে গিয়ে রোমাঞ্চকর ঘটনার সাথে জড়িয়ে পড়েন তিনি। নিজ বুদ্ধি এবং জ্ঞানের মাধ্যমে তিনি রহস্যময় ঘটনাগুলোর রহস্য উন্মোচন করেন।